title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейския орган за безопасност на храните за финансовата 2007 година

text:
               26.9.2009

               BG

               Официален вестник на Европейския съюз

               L 255/185

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейския орган за безопасност на храните за финансовата 2007 година
   (2009/675/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския орган за безопасност на храните за финансовата 2007 година, придружен от отговорите на Органа (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (4), и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0172/2009),

               1.

               Освобождава от отговорност изпълнителния директор на Европейския орган за безопасност на храните във връзка с изпълнението на бюджета на Органа за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 35.

      (2)  ОВ C 311, 5.12.2008 г., стр. 100.

      (3)  ОВ L 248, 16.9.2002 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския орган за безопасност на храните за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския орган за безопасност на храните за финансовата 2007 година, придружен от отговорите на Органа (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (4), и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0172/2009),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;

               Б.

               като има предвид, че на 22 април 2008 г. Парламентът освободи изпълнителния директор на Европейския орган за безопасност на храните от отговорност във връзка с изпълнението на бюджета на Органа за финансовата 2006 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза, че неусвоените бюджетни кредити за плащания през 2006 г. са били свързани предимно със затрудненията на Органа при наемането на висококвалифициран научен персонал в Парма; подчерта, че едва две трети от 250-те длъжности, предвидени в щатното разписание на Органа, са били запълнени до края на 2006 г.; подчерта, че липсата на персонал е довела до по-ниско равнище на усвояване на оперативните средства,

                           —

                           отбеляза, че през 2006 г. обемът на плащанията се равнява на 56 % за бюджетните кредити за административни разходи и на 50 % за бюджетните кредити за оперативни дейности, че 20 % от пренесените бюджетни кредити от 2005 г. са освободени в края на 2006 г. и че са направени голям брой прехвърляния, като концентрацията им е особено висока в края на годината;

               1.

               Отбелязва заключението на Сметната палата, че бюджетни кредити в размер на 8 600 000 EUR са били пренесени към 2008 г., а бюджетни кредити, възлизащи на 4 800 000 EUR, са били освободени; отбелязва, че това се дължи отчасти на закъснялото приемане и изпълнение на годишния работен план за предоставяне на безвъзмездни средства за 2007 г.; отбелязва, че бюджетните кредити, пренесени от предходната година, възлизат на 7 900 000 EUR, от които 4 500 000 EUR са били предназначени за оперативни дейности; отбелязва, че над 25 % от пренесените бюджетни кредити за оперативни дейности е трябвало да бъдат освободени в края на годината.

               2.

               Изразява загриженост от заключението на Сметната палата, че тази ситуация е в противоречие с принципа на ежегодност и показва слабости в процедурите на планиране и определяне на бюджета на Органа.

               3.

               Отбелязва отговора на Органа, че през 2008 г. са били въведени редица мерки с цел подобряване на управлението на бюджета, като например изготвяне на модели, на наръчник и предоставяне на допълнителна административна подкрепа за ускоряване на обявяването на процедури за отпускане на безвъзмездни средства.

               4.

               Отбелязва отговора на Органа във връзка с пренесените бюджетни кредити, в който се заявява, че обемът на пренесените бюджетни кредити (17—18 %) е намалял в сравнение с 2006 г. (22 %); отбелязва обаче, че съгласно окончателните отчети реалният размер на пренесените бюджетни кредити се е увеличил от 7 900 000 EUR през 2006 г. на 8 600 000 EUR през 2007 г.

               5.

               Изисква Органът да предприеме последващи мерки във връзка със забележките на Сметната палата и да положи по-нататъшни усилия за подобряване и ускоряване на изпълнението на бюджета; изисква последващите мерки да бъдат уточнени в годишния доклад за дейността на Органа за 2008 г.

               6.

               Отбелязва заключението на Сметната палата, че вноска от Комисията за подготвяне на присъединяването на Хърватия и Турция е била третирана от Органа като редовна субсидия, въпреки че е трябвало да бъде разгледана като целеви приходи в бюджета.

               7.

               Отбелязва отговора на Органа, че от 2008 г. насам всички специални вноски са били регистрирани като целеви приходи.

               8.

               Отбелязва констатациите на Сметната палата относно слабости в управлението на мисиите, както и големия брой и високата себестойност на изключенията.

               9.

               Отбелязва отговора на Органа, че тази ситуация е била свързана с конкретен отдел, в който впоследствие са били извършени организационни промени.

               10.

               Отбелязва, че 2007 г. беше петата година, откакто функционира Органът.

               11.

               Подчертава ролята на Органа в предоставяне на независими научни консултации по всички въпроси с пряко или непряко въздействие върху безопасността на храните, в т.ч. относно здравето и хуманното отношение към животните и растителната защита, роля, която става все по-необходима предвид загрижеността на потребителите и нуждата от правилно предаване на научните съвети.

         Последващи мерки във връзка с предходни процедури по освобождаване от отговорност

               12.

               Приветства успешното запълване от страна на Органа на 273 от 300-те длъжности, предвидени в щатното му разписание, след като в продължение на няколко години е изпитвал затруднения при наемането на висококвалифициран научен персонал в Парма.

               13.

               Отбелязва, че редът за персонала е достигнал 95 % от нивото на изпълнение вместо прогнозираните 97 %; отбелязва обаче, че въпреки това Органът е имал трудности при набирането на висококвалифициран научен персонал в Парма.

               14.

               Във връзка с персонала се позовава на проучването за служителите, направено в края на 2007 г.; насърчава управлението на Органа да провежда такива проучвания редовно и да използва резултатите от тях при управлението на персонала и в ежедневната работа.

               15.

               Отбелязва, че слабостите в процедурите за наемане на персонал са били подчертавани многократно както при предходни процедури по освобождаване от отговорност, така и още веднъж в настоящия доклад на Сметната палата.

               16.

               Изисква Органът незабавно да приведе своите процедури за наемане на персонал в съответствие с правилата.

               17.

               Отбелязва, че, както при предходните процедури по освобождаване от отговорност, Органът е бил критикуван от Сметната палата за няколко случая на неспазване на правилата за възлагане на обществени поръчки; изисква Органът да обърне особено внимание на спазването на правилата за възлагане на обществени поръчки.

               18.

               Изисква Органът в своя годишен доклад за дейността за 2008 г. да предостави подробни данни за мерките, взети с оглед преодоляване на недостатъците в областта на наемането на персонал и възлагането на обществени поръчки.

               19.

               Отбелязва, че на 1 март 2009 г. изпълнителният директор на Органа е поел функциите на координатор на мрежата на агенциите.

               20.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрол на агенциите на ЕС (7).

      (1)  ОВ C 278, 31.10.2008 г., стр. 35.

      (2)  ОВ C 311, 5.12.2008 г., стр. 100.

      (3)  ОВ L 248, 16.9.2002 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 184.

      (7)  Вж. страница 206 от настоящия брой на Официален вестник.


title: Решение на Комисията от 21 юни 2012 година за назначаване на независими научни експерти в Комитета за оценка на риска в областта на фармакологичната бдителност  текст от значение за ЕИП

text:
               22.6.2012

               BG

               Официален вестник на Европейския съюз

               C 182/9

         РЕШЕНИЕ НА КОМИСИЯТА
   от 21 юни 2012 година
   за назначаване на независими научни експерти в Комитета за оценка на риска в областта на фармакологичната бдителност
   (текст от значение за ЕИП)
   2012/C 182/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 61a, параграф 1 от него,
   като има предвид, че:

               (1)

               Съгласно член 61а, параграф 1 от Регламент (ЕО) № 726/2004 от Комисията се изисква да назначи шест независими научни експерти като членове на Комитета за оценка на риска в областта на фармакологичната бдителност.

               (2)

               В член 61а, параграф 1 от Регламент (ЕО) № 726/2004 се предвижда, че Комисията трябва да назначи тези членове с оглед да се гарантира, че съответният експертен опит е наличен в Комитета.

               (3)

               В съответствие с член 61a, параграф 1 от Регламент (ЕО) № 726/2004 Комисията отправи публична покана за изразяване на интерес.

               (4)

               Членовете на Комитета следва да бъдат назначени за срок от три години, който започва да тече на 2 юли 2012 г. и може да бъде удължен еднократно.

               (5)

               Когато независим научен експерт, назначен с настоящото решение, вече не е в състояние ефективно да допринася за работата на Комитета или подаде оставка, Комисията може да го замени с член от резервния списък за оставащия срок от мандата му,

         ПРИЕ НАСТОЯЩОТО РЕШЕНИЕ:
   Член 1
   Назначават се следните членове на Комитета за оценка на риска в областта на фармакологичната бдителност за срок от три години, считано от 2 юли 2012 г.:

               —

               Jane Ahlqvist RASTAD,

               —

               Marie Louise DE BRUIN,

               —

               Stephen J. W. EVANS,

               —

               Brigitte KELLER-STANISLAWSKI,

               —

               Hervé LE LOUET,

               —

               Lennart WALDENLIND.

         Член 2
   Следните експерти се включват в резервен списък по реда на тяхното класиране:

               —

               Thierry TRENQUE,

               —

               Michael THEODORAKIS,

               —

               Giampiero MAZZAGLIA,

               —

               Marie-Christine PERAULT-POCHAT,

               —

               Annemarie HVIDBERG HELLEBEK.

      Съставено в Брюксел на 21 юни 2012 година.

            За Комисията

         John DALLI

            Член на Комисията

      (1)  ОВ L 136, 30.4.2004 г., стр. 1.


title: Решение на Комисията от 22 юли 1997 година относно общия формат на Европейското техническо одобрение за строителни продуктиТекст от значение за ЕИП.

text:
Важна правна забележка

|

31997D0571

Официален вестник n° L 236 , 27/08/1997 стр. 0007 - 0013 специално чешко издание глава 13 том 019 стр. 231  - 237 специално испанско издание глава 13 том 019 стр. 231  - 237 специално унгарско издание глава 13 том 019 стр. 231  - 237 специално литвийско издание глава 13 том 019 стр. 231  - 237 LV.ES глава 13 том 019 стр. 231  - 237 MT.ES глава 13 том 019 стр. 231  - 237 PL.ES глава 13 том 019 стр. 231  - 237 SK.ES глава 13 том 019 стр. 231  - 237 специално словенско издание глава 13 том 019 стр. 231  - 237

		19970722Решение на Комисиятаот 22 юли 1997 годинаотносно общия формат на Европейското техническо одобрение за строителни продукти(текст от значение за ЕИП)(97/571/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти [1], изменена с Директива 93/68/ЕИО [2], и по-специално приложение II от нея,като има предвид, че член 8 от Директива 89/106/ЕИО предвижда Европейско техническо одобрение да се издава за определени продукти, по-специално за продукти, за които не съществува нито хармонизиран стандарт, нито признат национален стандарт, нито мандат за хармонизиран стандарт и за продукти, които се отклоняват значително от хармонизирани или от признати национални стандарти;като има предвид, че с Решение 94/23/ЕО на Комисията [3] са формулирани общите процедурни правила за подаване на молба за Европейско техническо одобрение, неговото изготвяне и издаване;като има предвид, че решението предвижда, в своето приложение 1, че съдържанието и форматът на Европейското техническо одобрение трябва да отговарят на "общ формат", съгласуван с Комисията;като има предвид, че мерките, предвидени в настоящото решение, са в съответствие със становището на Постоянния комитет по строителство,ПРИЕ НАСТОЯЩОТО РЕШЕНИЕ:Член единственСъгласно Директива 89/106/ЕИО, европейски технически одобрения се издават в съответствие с общия формат, предвиден в приложението на настоящото решение.Съставено в Брюксел на 22 юли 1997 година.За КомисиятаMartin BangemannЧлен на Комисията[1] ОВ L 40, 11.2.1989 г., стр. 12.[2] ОВ L 220, 30.8.1993 г., стр. 1.[3] ОВ L 17, 20.1.1994 г., стр. 34.--------------------------------------------------19970722ПРИЛОЖЕНИЕОБЩ ФОРМАТ НА ЕВРОПЕЙСКО ТЕХНИЧЕСКО ОДОБРЕНИЕ (ЕТО)ЗабележкаТози "Общ формат на Европейско техническо одобрение" е предназначен да гарантира, че общият вид на ЕТО е по принцип еднакъв, независимо от съответните строителни продукти, или органът на ЕОТО, който издава ЕТО.За тази цел, "Общият формат" предвижда- общо съдържание, общи раздели и тяхното номериране,- формулиране на общи заглавия,- формулиране на общи клаузи,и дава обща информация (в курсив) относно това как да се съставят различните раздели и специфични клаузи на ЕТО.…Наименование, адрес и лого на одобрен орган за издаване на ЕТО;Упълномощен и нотифициран съгласно член 10 от Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти.ЧЛЕН НА ЕОТО(представен под формата на лого на ЕОТО)ЕВРОПЕЙСКА ОРГАНИЗАЦИЯ ЗА ТЕХНИЧЕСКИ ОДОБРЕНИЯ… Да се посочи пълното наименование на ЕОТО на английски и на нов ред, на официалния език/езици, на органа за одобрение, издаващ ЕТОЕВРОПЕЙСКО ТЕХНИЧЕСКО ОДОБРЕНИЕ ЕТО –…(номер съгласно системата за номерация на ЕОТО)Търговско наименование: … Посочете търговското наименование, ако има такова или друга справка за продукта, така както се използва в Общността (или други страни от ЕИП) за търговия на продукта. Търговското наименование или друга справка за продукта не трябва да води до неясноти по отношение на експлоатационните характеристики или предназначението на продукта.Притежател на одобрение: … Да се посочи наименование и адрес на производителя или негов упълномощен представител, установен в Общността, на когото е издадено ЕТО (член 9, параграф 3 от Директива 89/106/ЕИО на Съвета, наричана по-долу ДСП (Директива за строителните продукти); точка 2.1 от Общите процедурни правила, наричани по-долу ДСП, в приложението към Решение 94/23/ЕО на Комисията).Общ вид и приложение на строителния продукт(и):… Да се посочат общият вид и предназначение на продукта, предмет на ЕТО, както и основни нива/класове на експлоатационни характеристики, ако е целесъобразно (съгласно член 3, параграф 2 и член 6, параграф 3 от ДСП), първо на официалния език/езици на издаващия орган на ЕОТО и след това в превод на английски.Валидно | от… до:… (Виж член 8, параграф 4 от ДСП) |Произведен в завод(и) [1]:… Да се посочи заводът-производител. Ако има повече заводи или места на производство, те трябва да се посочат в приложението, към което трябва да се направи препратка.Настоящото европейско техническо одобрение съдържа… страници, в т.ч.… приложения, които са неразделна част от документа. (Да се посочи общият брой страници (текст и чертежи, ако има такива, в основната част и приложенията) и брой приложения.)I. ПРАВНИ ОСНОВАНИЯ И ОБЩИ УСЛОВИЯ1. Настоящото европейско техническо одобрение се издава от … (наименование на органа за одобрение) в съответствие със:- Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти [2],- да се посочат съответното национално право по транспониране на ДСП – само при положение, че в националното право на държавата-членка на органа за издаване на одобрение има такова изискване,- Общи процедурни правила за подаване на молба за европейски технически одобрения, тяхното изготвяне и издаване, изложени в приложението към Решение 94/23/ЕО на Комисията [3],- Насока… Да се посочат заглавието и номерът на Насока за ЕТО, въз основа на която се издава ЕТО, освен ако ЕТО не се издава без Насока за ЕТО в съответствие с точка 3.2 от Общите процедурни правила, съгласно член 9, параграф 2 от ДСП.2. … (наименование на органа за издаване на одобрение) е упълномощен да провери дали са изпълнени разпоредбите на настоящото европейско техническо одобрение. Проверката може да се извърши в заводапроизводител (напр. по отношение на изпълнението на условията, залегнали в настоящото Европейско техническо одобрение във връзка с производството). Въпреки това, отговорността за съответствието на продуктите на Европейското техническо одобрение, и за тяхната експлоатационна годност за употреба според предназначението им, се поема от притежателя на Европейско техническо одобрение.3. Настоящото европейско техническо одобрение не може да се предоставя на производители или представители на производители, освен тези, посочени на стр. 1, или на заводи производители, освен тези, посочени на страница 1/изложени в контекста на настоящото европейско техническо одобрение (ненужното се зачерква).4. Настоящото европейско техническо одобрение може да бъде отнето от (наименование на органа за издаване на одобрение) съгласно член 5, параграф 1 от Директива 89/106/ЕИО на Съвета.5. Възпроизвеждането на настоящото европейско техническо одобрение, в т.ч. предаване по електронен път, се извършва в неговия пълен вид. Въпреки това, частично възпроизвеждане може да се извърши с писменото съгласие на … (наименование на органа за издаване на одобрение). В този случай частичното възпроизвеждане се обозначава като такова. Текстове и чертежи на рекламни брошури не трябва да противоречат или да злоупотребяват с Европейското техническо одобрение.6. Европейското техническо одобрение се издава от одобряващ орган на неговия официален език/езици. Тези версии трябва да отговарят напълно на версията, използвана от ЕОТО за тиражиране. Преводи на други езици трябва да бъдат обозначени като такива.II. СПЕЦИФИЧНИ УСЛОВИЯ, ОТНАСАЩИ СЕ ДО ЕВРОПЕЙСКОТО ТЕХНИЧЕСКО ОДОБРЕНИЕ1. Дефиниция на продукта и предназначениеДа се направи техническо описание на продукта и да се уточни предназначението на- една страница (или по-малко) текст и общи чертежи, дадени на една страница като приложение 1, което е посочено в текста на II.1,или- две страници текст.Да се опишат видът и форматът на продукта (в т.ч. съответните нива на експлоатационни характеристики), елементи, както и процедури на монтаж и видове строежи, за които продуктът, предмет на ЕТО, е предвиден за употреба.Да се посочи предполагаемият срок на експлоатация на продукта за съответното предназначение по смисъла на ДСП.2. Характеристики на продукта и методики за проверкаДа се посочат точни и измерими характеристики и параметри на продукта и неговите съставки и елементи, когато е целесъобразно, като се има предвид мандата на Насоката за ЕТО за съответната група продукти, изготвен от Комисията или, при продукт базиран на процедурата съгласно член 9, параграф 2 на ДСП, директно със съответните съществени изисквания (приложение I към ДСП) и тълкувателни документи (ТД), както и нива или класове на експлоатационни характеристики, според клауза 1.2 на ТД, доколкото това е целесъобразно. Вземат се предвид също и допълнителни изисквания, ако има такива (напр. произтичащи от други директиви на Общността). Посочват се други аспекти на експлоатационната годност, в т.ч. специфицирани характеристики за идентификация на продукта, ако е необходимо.Когато информацията относно състава или параметрите на продукта има поверителен характер (напр. химичния състав на определени материали), тя не трябва да се посочва в самото ЕТО, а се съхранява от органа за издаване на одобрение в техническата документация на ЕТО и се предоставя само на одобрените органи, участващи в процедурата за удостоверяване на съответствие, доколкото е необходимо за тяхното изпитване, инспектиране и сертификация.Описват се накратко процедурите, чрез които са направени оценките за трайност, за характеристиките и експлоатационните свойства на продукта. Прави се позоваване на насоки за ЕТО и/или хармонизирани, признати национални или други стандарти (методики за изпитване, изчислителни методи и др.) и се посочват съответните стойности и параметри, получени от резултати, целесъобразни и необходими за приложението на продукта и проектирането на строежите или част от строежите, при които той се използва. Описват се накратко всички специални методики за изпитване или оценка и посочете съответните стойности и параметри, получени от резултати, важни и необходими за приложението на продукта и проектирането на строежите или част от строежите, при които той се използва. Ако е необходимо и целесъобразно, се прави позоваване на приложение/ята към ЕТО.3. Оценяване на съответствието и маркировка СЕ3.1. Система за удостоверяване на съответствиетоПосочва се необходимата система за удостоверяване на съответствието (приложение III към ДСП), формулирана от Комисията. Ако ЕТО обхваща няколко продукта, необходимата система за удостоверяване на съответствието трябва да се посочи поотделно за всеки от тях.3.2. Отговорности3.2.1. Задължения на производителя3.2.1.1. Фабричен производствен контролУточняват се методикатът и обхвата на постоянния вътрешен производствен контрол, упражняван от производителя, в т.ч. вид и минимална честота на изпитванията. Ако ЕТО обхваща няколко продукта, всеки от тях се третира поотделно.3.2.1.2. Други задължения на производителя (само ако е необходимо)Уточняват се други задължения на производителя в зависимост от необходимата система за удостоверяване на съответствието, напр. изпитване на прототипи на продукта. Ако ЕТО обхваща няколко продукта, всеки от тях се третира поотделно.3.2.2. Задължения на одобрените органиУточняват се различните задължения на одобрените органи в зависимост от необходимата система за удостоверяване на съответствието, в т.ч. вид и честота на изпитване, на инспекции и обследване, когато е целесъобразно. Ако ЕТО обхваща няколко продукта, всеки от тях се третира поотделно.3.3. Маркировка СЕМаркировката СЕ се нанася върху… (самия продукт – посочва се къде точно върху продукта, ако е необходимо; или етикет, прикрепен към него; опаковка; придружаващ търговски документ). Маркировката СЕ се придружава от следната информация:Уточнява се, в съответствие с общите разпоредби, формулирани от Комисията за маркировка СЕ, например:- Наименование и идентификационен знак на производителя и завода,- Номер на участващия упълномощен орган,- Идентификация на продукта (търговско наименование),- Номер на ЕТО,- Съответни характеристики/експлоатационни свойства на продукта, нива и класове (всички продукти с еднакво обозначение, независимо от завода-производител, трябва да отговарят на съответните характеристики и стойности на експлоатационни свойства),- Година на производство и, при необходимост, време на производство и производствен номер.4. Условия, при които експлоатационната годност на продукта за предназначената употреба е оценена положително4.1. ПроизводствоПосочват се специалните технологии на производство и сглобяване в завода и се отбелязва квалификацията на персонала и техническото оборудване на завода производител (например за лепени и заварени конструкции), доколкото това е от значение за експлоатационната годност на продукта за предназначената употреба при влагане в строежите, и доколкото има връзка с изпълнението на съществените изисквания.Когато разпоредбите, отнасящи се до производството представляват поверителна информация, тя не трябва да се посочва в самото ЕТО, а се съхранява от органа за издаване на одобрение в техническата документация на ЕТО и се предоставя само на одобрените органи, участващи в процедурата за удостоверяване на съответствие, доколкото е необходимо за тяхното изпитване, инспектиране и сертификация.4.2. МонтажУточняват се разпоредбите, отнасящи се до монтажа/сглобяването на продуктите на строителната площадка. Посочват се специални инструкции за персонала, участващ в изпълнението и за професионалната квалификация, доколкото има връзка с постигането на експлоатационна годност на продукта за предназначената употреба, когато се влага в строежи. Посочват се също параметрите (проектни стойности, и т.н.) и методите, доколкото това е необходимо за проектирането на строежите и част от строежите, в които продуктът е предназначен за приложение. При необходимост се прави позоваване на стандарти, Насоки за ЕТО или приложения към ЕТО. Посочва се ясно, че производителят на продукта носи отговорността за предоставянето на информацията за тези разпоредби на заинтересованите лица.5. Препоръки за производителя5.1. Препоръки за опаковане, транспортиране и съхраняванеУточняват се разпоредбите, отнасящи се до постигане на експлоатационна годност на продукта за предназначената употреба при влагане в строежите. Посочва се ясно, че производителят на продукта носи отговорността за предоставянето на информацията за тези разпоредби на заинтересованите лица.5.2. Препоръки за употреба, поддръжка и ремонтУточняват се разпоредбите, отнасящи се до "експлоатационно състояние", поддръжка, ремонт и предупреждения, във връзка с поддържането на експлоатационна годност на продукта за предназначената употреба при влагане в строежите. Посочва се ясно, че производителят на продукта носи отговорността за предоставянето на информацията за тези разпоредби на заинтересованите лица.[1] Заводът-производител се посочва само ако се налага по технически причини, напр. поради условия залегнали в II.4.1 Производство. Когато е целесъобразно от практическа гледна точка или притежателят на ЕТО желае, заводътпроизводител може да се посочи в непубликувана притурка към ЕТО, която се съхранява от упълномощения орган, и следва да се предостави като информация само на одобрените органи, участващи в процедурата за удостоверяване на съответствие.[2] ОВ L 40, 11.2.1989 г., стр. 12.[3] ОВ L 17, 20.1.1994 г., стр. 34.--------------------------------------------------19970722Приложение 1ОПИСАНИЕ НА ПРОДУКТА (ПРОДУКТИТЕ)…Чертежи описващи най-общо продукта на една страница, ако е целесъобразно (виж също забележката за съдържанието на раздел II.1).--------------------------------------------------19970722Приложения от 2 до NДопълнителни приложения, ако е необходимо, в които се посочва например:- Допълнително описание на продукта и неговите съставки, детайли от производството, транспорт, манипулиране, съхраняване, монтаж (с чертежи, ако е целесъобразно),- Методики за определяне на характеристиките на продукта (за изпитване, изчисляване и други, в случай че не е възможна препратка към Насоки за ЕТО или стандарти),- Методи на проектиране на част от строежи, за които продукта е предназначен да бъде вложен, свързани с експлоатационната годност на продукта за предназначената употреба при влагане в строежи, и в случай че не е възможна препратка към насоки за ЕТО или стандарти),- Инструкции за монтаж/обработка, свързани с експлоатационната годност на продукта за предназначената употреба при влагане в строежи, и в случай че не е възможна препратка към насоки за ЕТО или стандарти).--------------------------------------------------


title: 2008/569/ЕО, Евратом: Решение на Съвета от 27 юни 2008 година за назначаване на трима съдии в Съда на публичната служба на Европейския съюз

text:
               11.7.2008

               BG

               Официален вестник на Европейския съюз

               L 183/31

      РЕШЕНИЕ НА СЪВЕТА

   от 27 юни 2008 година
   за назначаване на трима съдии в Съда на публичната служба на Европейския съюз
   (2008/569/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 225А от него,
   като взе предвид Договора за създаване на Европейската общност за атомна енергия, и по-специално член 140Б от него,
   като има предвид, че:

               (1)

               Съдът на публичната служба на Европейския съюз (наричан по-долу „Съда на публичната служба“) беше създаден с Решение 2004/752/ЕО, Евратом на Съвета (1). За тази цел с решението беше добавено приложение към Протокола относно Статута на Съда на Европейските общности (наричано по-долу „приложение I към Статута на Съда“).

               (2)

               С Решение 2005/150/ЕО, Евратом (2) Съветът определи условията и реда, регламентиращи подаването и разглеждането на кандидатури с оглед назначаването на съдии в Съда на публичната служба, както е предвидено в приложение I, член 3, параграф 2 от Статута на Съда.

               (3)

               С Решение 2005/49/ЕО, Евратом (3) Съветът определи правилата, отнасящи се до дейността на комитета, предвиден в приложение I, член 3, параграф 3 от Статута на Съда (наричан по-долу „комитета“).

               (4)

               С Решение 2005/151/ЕО, Евратом (4) Съветът назначи членовете на комитета.

               (5)

               С Решение 2005/577/ЕО, Евратом (5) Съветът, след консултация с комитета, назначи седемте съдии в Съда на публичната служба. Съгласно член 2 от посоченото решение трима от тези съдии се назначават за период от три години, считано от 1 октомври 2005 г. до 30 септември 2008 г. След тегленето на жребий, извършено от председателя на Съвета по време на заседанието от 12 октомври 2005 г., мандатът на съдиите Irena BORUTA, Horstpeter KREPPEL и Sean VAN RAEPENBUSCH ще изтече на 30 септември 2008 г. (6).

               (6)

               Публична покана за представяне на кандидатури за назначаване на трима съдии в Съда на публичната служба за периода от 1 октомври 2008 г. до 30 септември 2014 г. беше публикувана на 7 декември 2007 г. (7) а срокът за подаване на кандидатурите изтече на 25 януари 2008 г. Регистрирани бяха петдесет и три кандидатури, в това число тези на тримата съдии, чийто мандат изтича.

               (7)

               Комитетът проведе заседания на 3 и 4 март и на 9 и 10 април 2008 г. В резултат от работата си той уточни становището и списъка, предвидени в приложение I, член 3, параграф 4 от Статута на Съда. Списъкът съдържа шестима кандидати.

               (8)

               Съдиите в Съда на публичната служба се назначават от Съвета в съответствие с член 225А, четвърта алинея от Договора за ЕО и член 140Б, четвърта алинея от Договора за Евратом.

               (9)

               Следователно би било уместно да се назначат три от лицата, посочени в гореспоменатия списък, като се осигури балансиран състав на Съда на публичната служба на най-широка географска основа сред гражданите на държавите-членки, както и по отношение на представените национални правни системи, както е предвидено в приложение I, член 3, параграф 1 от Статута на Съда.

               (10)

               Решението за назначаване за нов мандат на тримата съдии от Съда на публичната служба, чийто мандат изтича, се взема от Съвета, като се взема предвид изключителният факт, че са упражнили действителен мандат от две години. То в никакъв случай не може да представлява прецедент,

         РЕШИ:
   Член 1
   В Съда на публичната служба на Европейския съюз се назначават за период от шест години, считано от 1 октомври 2008 г. до 30 септември 2014 г.:

               —

               Irena BORUTA,

               —

               Horstpeter KREPPEL,

               —

               Sean VAN RAEPENBUSCH.

         Член 2
   Настоящото решение поражда действие от деня след публикуването му в Официален вестник на Европейския съюз.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 27 юни 2008 година.

            За Съвета

            Председател

         D. RUPEL

      (1)  ОВ L 333, 9.11.2004 г., стр. 7.

      (2)  ОВ L 50, 23.2.2005 г., стр. 7.

      (3)  ОВ L 21, 25.1.2005 г., стр. 13.

      (4)  ОВ L 50, 23.2.2005 г., стр. 9.

      (5)  ОВ L 197, 28.7.2005 г., стр. 28.

      (6)  ОВ C 262, 21.10.2005 г., стр. 1.

      (7)  ОВ C 295, 7.12.2007 г., стр. 26.


title: 2009/176/ЕО, Евратом: Решение на представителите на правителствата на държавите-членки от 25 февруари 2009 година за назначаване на съдии и генерални адвокати в Съда на Европейските общности

text:
               7.3.2009

               BG

               Официален вестник на Европейския съюз

               L 63/13

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 25 февруари 2009 година
   за назначаване на съдии и генерални адвокати в Съда на Европейските общности
   (2009/176/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 223 от него,
   като взеха предвид Договора за създаване на Европейската общност за атомна енергия, и по-специално член 139 от него,
   като имат предвид, че:

               (1)

               Мандатът на г-н Vassilios SKOURIS, г-н Allan ROSAS, г-н Koen LENAERTS, г-н Uno LÕHMUS, г-н Lars BAY LARSEN, г-жа Rosario SILVA DE LAPUERTA, г-н Jerzy MAKARCZYK, г-н Endre JUHÁSZ, г-н Marko ILEŠIČ, г-н Ján KLUČKA, г-н Aindrias Ó CAOIMH, г-жа Camelia TOADER, г-н Jean-Jacques KASEL, съдии, и на г-н Luís Miguel POIARES PESSOA MADURO, г-н Dámaso RUIZ-JARABO COLOMER, г-жа Juliane KOKOTT и г-жа Eleanor SHARPSTON, генерални адвокати в Съда на Европейските общности, изтича на 6 октомври 2009 г.

               (2)

               Следва да се извърши частично обновяване на състава на Съда на Европейските общности за периода от 7 октомври 2009 г. до 6 октомври 2015 г. Въпреки това, поради липса на предложение, назначаването на двама съдии може да стане едва на по-късен етап,

         РЕШИХА:
   Член 1
   1.   За съдии в Съда на Европейските общности за периода от 7 октомври 2009 г. до 6 октомври 2015 г. се назначават:

               г-н Lars BAY LARSEN

               г-н Aindrias Ó CAOIMH

               г-н Endre JUHÁSZ

               г-н Jean-Jacques KASEL

               г-н Koen LENAERTS

               г-н Uno LÕHMUS

               г-н Allan ROSAS

               г-н Marek SAFJAN

               г-жа Rosario SILVA DE LAPUERTA

               г-н Vassilios SKOURIS

               г-н Daniel ŠVÁBY

         2.   За генерални адвокати в Съда на Европейските общности за периода от 7 октомври 2009 г. до 6 октомври 2015 г. се назначават:

               г-н Niilo JÄÄSKINEN

               г-жа Juliane KOKOTT

               г-н Dámaso RUIZ-JARABO COLOMER

               г-жа Eleanor SHARPSTON

         Член 2
   Настоящото решение се публикува в Официален вестник на Европейския съюз.

      Съставено в Брюксел на 25 февруари 2009 година.

            Председател

         M. VICENOVÁ


title: Решение 2011/273/ОВППС на Съвета от 9 май 2011 година относно ограничителни мерки срещу Сирия

text:
               10.5.2011

               BG

               Официален вестник на Европейския съюз

               L 121/11

         РЕШЕНИЕ 2011/273/ОВППС НА СЪВЕТА
   от 9 май 2011 година
   относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 29 април 2011 г. Европейският съюз изрази дълбоката си загриженост по отношение на развитието на събитията в Сирия и разполагането на военни части и сили за сигурност в редица сирийски градове.

               (2)

               Съюзът категорично осъжда тежките репресии, в т.ч. използване на бойни боеприпаси, срещу мирния протест на различни места в Сирия, довели до смъртта на няколко демонстранти, до нараняване на хора и до произволни задържания, и призова сирийските власти да проявяват сдържаност, вместо извършването на репресии..

               (3)

               Предвид сериозната обстановка следва да бъдат наложени ограничителни мерки срещу Сирия и лицата, отговорни за тежките репресии срещу цивилното население на Сирия.

               (4)

               Необходими са по-нататъшни действия от страна на Съюза за изпълнение на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Забраняват се продажбата, доставката, трансфера и износа за Сирия от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, на въоръжение и свързано с него оборудване от всякакъв вид, включително оръжия и боеприпаси, военни транспортни средства и оборудване, полувоенно оборудване и резервни части за тях, включително оборудване, което би могло да се използва за вътрешни репресии, независимо дали посочените са с произход от територията на държавите-членки или не.
   2.   Забранява се:

               а)

               предоставянето, пряко или непряко, на техническа помощ, посреднически или други услуги, свързани с посочените в параграф 1 изделия или с предоставянето, производството, поддръжката или използването на тези изделия, за физически или юридически лица, образувания или органи в Сирия или за употреба в страната;

               б)

               предоставянето, пряко или непряко, на финансиране или финансова помощ, свързани с посочените в параграф 1 изделия, включително и по-специално безвъзмездни средства, заеми или застраховки на експортни кредити, предназначени за продажбата, доставката, трансфера и износа на тези изделия или за предоставянето на свързана с тях техническа помощ, посреднически или други услуги, за физически или юридически лица, образувания или органи в Сирия или за употреба в страната;

               в)

               съзнателното и преднамерено участие в дейности, чиято цел или резултат е заобикаляне на забраните, посочени в букви а) или б).

         Член 2
   1.   Член 1 не се прилага по отношение на:

               а)

               доставки и техническа помощ, предназначени единствено за подпомагане или използване от въоръжените сили от наблюдатели на ООН за контролиране на разделението между израелските и сирийските войски — United Nations Disengagement Observer Force (UNDOF).

               б)

               продажбата, доставката, трансфера и износа на несмъртоносно военно оборудване или оборудване, което би могло да се използва за вътрешни репресии, предназначено единствено за хуманитарни цели или за защита, или за програмите за институционално изграждане, провеждани от Организацията на обединените нации (ООН) или от Европейския съюз, или за операциите по управление на кризи на Европейския съюз и на ООН;

               в)

               продажбата, доставката, трансфера и износа на небойни превозни средства, произведени или оборудвани с материали за осигуряване на балистична защита, предназначени единствено за защита на разположения в Сирия персонал на Европейския съюз и неговите държави-членки;

               г)

               предоставянето на техническа помощ, посреднически и други услуги, свързани с такова оборудване или тези програми и операции;

               д)

               предоставянето на финансиране и финансова помощ, свързани с такова оборудване или такива програми и операции;

         при условие че износът и помощта са били одобрени предварително от съответния компетентен орган.
   2.   Член 1 не се прилага по отношение на защитни облекла, включително бронебойни жилетки и военни каски, временно изнесени за Сирия от персонал на ООН, персонал на Европейския съюз или на неговите държави-членки, от представители на медиите, хуманитарните организации и програмите за развитие, и от свързания с тези дейности персонал, единствено за тяхно лично ползване.
   Член 3
   1.   Държавите-членки предприемат необходимите мерки за предотвратяване на влизането или транзитното преминаване през техните територии на лицата, отговорни за тежките репресии срещу гражданското население в Сирия, и свързаните с тях лица, посочени в приложението.
   2.   Параграф 1 не задължава държавите-членки да отказват на техните собствени граждани да влизат на териториите им.
   3.   Параграф 1 не засяга случаите, когато дадена държава-членка е обвързана от задължение по международното право, а именно:

               а)

               в качеството ѝ на държава — домакин на международна междуправителствена организация;

               б)

               в качеството ѝ на държава — домакин на международна конференция, свикана от ООН или провеждана под нейна егида;

               в)

               по силата на многостранно споразумение, предоставящо привилегии и имунитети; или

               г)

               по силата на Договора за помирение от 1929 г. (Латеранския договор), сключен от Светия престол (Ватикана) и Италия.

         4.   Параграф 3 се смята за приложим и в случаите, когато дадена държава-членка е държава — домакин на Организацията за сигурност и сътрудничество в Европа (ОССЕ).
   5.   Съветът се информира надлежно във всеки един от случаите, когато някоя държава-членка предоставя освобождаване в съответствие с параграфи 3 или 4.
   6.   Държавите-членки могат да предоставят освобождаване от мерките, наложени съгласно параграф 1, когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или чиито домакин е държава-членка, поела председателството на ОССЕ, и на които се провежда политически диалог, чрез който пряко се насърчават демокрацията, правата на човека и принципите на правовата държава в Сирия.
   7.   Държава-членка, която желае да предостави освобождаване съгласно параграф 6, нотифицира Съвета за това в писмена форма. Счита се, че е предоставено освобождаване, освен ако един или повече членове на Съвета не се противопоставят в писмена форма в срок от два работни дни, считано от деня на получаване на нотификацията за предложеното освобождаване. В случай че един или повече от членовете на Съвета се противопоставят, Съветът може да реши с квалифицирано мнозинство да предостави предложеното освобождаване.
   8.   Когато в съответствие с параграфи 3, 4, 6 и 7 държава-членка разреши на посочени в приложението лица да влязат на нейна територия или да преминат транзитно през нея, това разрешение важи само за целта, за която е дадено, и за лицата, за които се отнася.
   Член 4
   1.   Замразяват се всички финансови средства и икономически ресурси, принадлежащи, притежавани, държани или контролирани от лица, отговорни за тежките репресии срещу гражданското население в Сирия, и от физически или юридически лица и свързани с тях образувания, изброени в приложението.
   2.   Никакви финансови средства или икономически ресурси не могат да се предоставят пряко или непряко на разположение или в полза на физическите или юридическите лица и образуванията, посочени в приложението.
   3.   Компетентният орган на дадена държава-членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при условия, които сметне за подходящи, след като установи, че съответните финансови средства или икономически ресурси са:

               а)

               необходими за задоволяване на основните нужди на лицата, посочени в приложението, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащане на разумни по размера си професионални възнаграждения и възстановяване на направени разходи, свързани с предоставянето на правни услуги;

               в)

               предназначени изключително за плащане на хонорари или такси за услуги за рутинно поддържане и управление на замразени финансови средства или икономически ресурси; или

               г)

               необходими за извънредни разходи, при условие че най-малко две седмици преди даването на разрешение компетентният орган е съобщил на компетентния орган на останалите държави-членки и Комисията основанията, поради които смята, че следва да бъде дадено конкретно разрешение.

         Съответната държава-членка информира останалите държави-членки и Комисията за всяко разрешение, което дава съгласно настоящия параграф.
   4.   Чрез дерогация от параграф 1 компетентните органи на държава-членка могат да разрешат освобождаването на определени замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на съдебна, административна или арбитражна обезпечителна мярка, наложена преди датата, на която физическото или юридическото лице или образуванието, посочени в член 4, параграф 1, са включени в приложението, или са предмет на съдебно, административно или арбитражно решение, постановено преди тази дата;

               б)

               финансовите средства или икономическите ресурси ще бъдат използвани изключително за удовлетворяване на правни претенции, гарантирани чрез това обезпечение или признати за валидни в това решение, в границите, установени от приложимите закони и разпоредби, уреждащи правата на лицата с такива правни претенции;

               в)

               обезпечението или решението не са в полза на физическо или юридическо лице или образувание, посочени в приложението; както и

               г)

               признаването на обезпечението или на решението не противоречи на обществения ред в съответната държава-членка.

         Съответната държава-членка информира останалите държави-членки и Комисията за всяко разрешение, дадено съгласно настоящия параграф.
   5.   Параграф 1 не възпрепятства посочено лице или образувание да извършва плащане, дължимо по договор, сключен преди датата на включването на това лице или образувание в списъка, при условие че съответната държава-членка е установила, че плащането не се получава пряко или косвено от лице или образувание, посочено в параграф 1.
   6.   Параграф 2 не се прилага към начисляването по замразените сметки на:

               а)

               лихви или други доходи от тези сметки; или

               б)

               плащания, дължими по договори, споразумения или задължения, сключени или възникнали преди датата, на която тези сметки са станали предмет на настоящото решение;

         при условие че параграф 1 продължава да се прилага за всякакви такива лихви, други доходи и плащания.
   Член 5
   1.   По предложение на държава-членка или на върховния представител на Съюза по въпросите на външните работи и политиката на сигурност Съветът съставя и изменя списъка в приложението.
   2.   Съветът съобщава решението, включително основанията за включване в списъка, на засегнатото лице или образувание пряко, ако адресът е известен, или чрез публикуване на известие, за да се даде възможност на това лице или образувание да представи възражения.
   3.   Когато са представени възражения или нови съществени доказателства, Съветът преразглежда решението си и съответно уведомява засегнатото лице или образувание.
   Член 6
   1.   В приложението се съдържат основанията за включването в списъка на засегнатите лица и образувания.
   2.   В приложението се съдържа и информацията, необходима за идентифициране на засегнатите лица и образувания, когато такава информация е на разположение. По отношение на лицата такива данни могат да включват имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на образуванията информацията може да включва наименованието, мястото и датата на регистрация, регистрационния номер и мястото на дейност.
   Член 7
   За да се увеличи максимално въздействието на установените в настоящото решение мерки, Съюзът насърчава трети държави да приемат ограничителни мерки, подобни на съдържащите се в настоящото решение.
   Член 8
   Настоящото решение се прилага за срок от 12 месеца. То подлежи на постоянно преразглеждане. Решението се подновява или изменя при необходимост, ако Съветът прецени, че целите му не са постигнати.
   Член 9
   Настоящото решение влиза в сила в деня на приемането му.

      Съставено в Брюксел на 9 май 2011 година.

            За Съвета

            Председател

         MARTONYI J.

      ПРИЛОЖЕНИЕ

         Списък на лицата и образуванията, посочени в членове 3 и 4

         Лица

                  Име

                  Идентификационни данни

                  Основания

                  Дата на включване в списъка

                  1.

                  Maher Al-Assad

                  Дата на раждане: 8.12.1967 г.; дипломатически паспорт № 4138

                  Началник на 4-та дивизия на армията, член на централното командване на Baath, силово лице в Републиканската гвардия; главен ръководител на репресиите срещу протестиращите.

                  09.05.2011

                  2.

                  Ali Mamlouk

                  Дата на раждане: 19.2.1946 г., Дамаск; дипломатически паспорт № 983

                  Началник на външното разузнаване; началник на сирийското разузнаване от 2005 г.; замесен в репресиите срещу протестиращите.

                  09.05.2011

                  3.

                  Mohammad Ibrahim Al-Chaar

                  Министър на вътрешните работи на правителството; замесен в репресиите срещу протестиращите.

                  09.05.2011

                  4.

                  Atef Najib

                  Бивш отговорник за политическата сигурност в Deraa; замесен в репресиите срещу протестиращите.

                  09.05.2011

                  5.

                  Hafez Makhlouf

                  Дата на раждане: 2.4.1971 г., Дамаск; дипломатически паспорт № 2246

                  Полковник, начело на звено във външното разузнаване (General Intelligence Directorate Damascus Branch); близък на Maher al-Assad; замесен в репресиите срещу протестиращите.

                  09.05.2011

                  6.

                  Mohammed Dib Zeitoun

                  Началник по политическата сигурност; замесен в репресиите срещу протестиращите.

                  09.05.2011

                  7.

                  Amjad Al-Abbas

                  Началник на отдела за политическа сигурност в Banyas; замесен в репресиите срещу протестиращите в Baida.

                  09.05.2011

                  8.

                  Rami Makhlouf

                  Дата на раждане: 10.7.1969 г., Дамаск; паспорт № 454224

                  Сирийски бизнесмен. Лице, свързано с Maher Al-Assad; финансира режима, с което прави възможни репресиите срещу протестиращите.

                  09.05.2011

                  9.

                  Abd Al-Fatah Qudsiyah

                  Началник на сирийското военно разузнаване и като такъв, замесен в репресиите срещу цивилното население.

                  09.05.2011

                  10.

                  Jamil Hassan

                  Началник на разузнаването на сирийските военновъздушни сили и като такъв, замесен в репресиите срещу цивилното население.

                  09.05.2011

                  11.

                  Rustum Ghazali

                  Началник на клона на сирийското военно разузнаване за провинция Дамаск и като такъв, замесен в репресиите срещу цивилното население.

                  09.05.2011

                  12.

                  Fawwaz Al-Assad

                  Замесен в репресиите срещу цивилното население като част от милицията „Shabiha“.

                  09.05.2011

                  13.

                  Mundir Al-Assad

                  Замесен в репресиите срещу цивилното население като част от милицията „Shabiha“.

                  09.05.2011


title: 2012/258/ЕС: Решение на Европейската централна банка от 26 април 2012 година за изменение на Решение ЕЦБ/2010/22 относно процедурата по акредитация за качество на производителите на евробанкноти (ЕЦБ/2012/7)

text:
               15.5.2012

               BG

               Официален вестник на Европейския съюз

               L 126/13

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 26 април 2012 година
   за изменение на Решение ЕЦБ/2010/22 относно процедурата по акредитация за качество на производителите на евробанкноти
   (ЕЦБ/2012/7)
   (2012/258/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 1 от него,
   като взе предвид Устава на Европейската система на централните банки и на Европейската централна банка, и по-специално член 16 от него,
   като взе предвид Решение ЕЦБ/2010/22 от 25 ноември 2010 г. относно процедурата по акредитация за качество на производителите на евробанкноти (1), и по-специално член 2, параграф 4, и членове 7 и 10 от него,
   като има предвид, че:

               (1)

               Компетентността на Изпълнителния съвет да решава относно акредитации по член 2, параграф 4 от Решение ЕЦБ/2010/22 му е делегирана от Управителния съвет в съответствие с член 12.1, параграф 2 от Устава на Европейската система на централните банки и на Европейската централна банка.

               (2)

               Процедурата по предоставяне, преразглеждане и удължаване на акредитация за качество, посочена в Решение ЕЦБ/2010/22 следва да бъде изменена, за да позволи по-бързо обработване на заявления за акредитация за качество, осигурявайки по този начин навременно предоставяне, преразглеждане или удължаване на акредитация и да облекчи административната тежест за Изпълнителния съвет на Европейската централна банка (ЕЦБ).

               (3)

               За тази цел, следва да бъде направено възможно за Изпълнителния съвет да делегира вторично компетентността да приема решения по отношение на рутинна акредитация на един или повече от своите членове. Вторичната делегация, обаче, няма да обхваща компетентността да предоставя освобождавания, отхвърля заявления за акредитация, временно да спира или отменя акредитации.

               (4)

               Решение ЕЦБ/2010/22 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменение
   Член 2, параграф 4 от Решение ЕЦБ/2010/22 се заменя със следното:

      „4.   Изпълнителният съвет е компетентен да приема всички решения, свързани с акредитация за качество на производителя, като отчита възгледите на Комитета за банкноти и информира Управителния съвет за тези решения. Изпълнителният съвет може да реши да делегира вторично правомощията да предоставя, преразглежда или удължава такава акредитация, съгласно член 3, параграф 4, член 4, параграф 3, и членове 7 и 10, на един или повече от своите членове.“

   Член 2
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 26 април 2012 година.

            Председател на ЕЦБ

         Mario DRAGHI

      (1)  ОВ L 330, 15.12.2010 г., стр. 14.


title: 2011/387/ЕС: Решение на Съвета от 28 юни 2011 година относно стартирането на автоматизиран обмен на данни за регистрацията на превозните средства в Словения

text:
               1.7.2011

               BG

               Официален вестник на Европейския съюз

               L 173/9

         РЕШЕНИЕ НА СЪВЕТА
   от 28 юни 2011 година
   относно стартирането на автоматизиран обмен на данни за регистрацията на превозните средства в Словения
   (2011/387/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно член 25 от Решение 2008/615/ПВР е приложим и Съветът трябва единодушно да вземе решение дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията съгласно посоченото в член 25, параграф 2 от Решение 2008/615/ПВР следва да се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка следва да се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всеки автоматизиран обмен на данни и следва да бъде попълнен от държавата-членка веднага щом тя счете, че е изпълнила необходимите условия за дадена категория данни.

               (5)

               Словения е попълнила въпросника относно защитата на данните, както и въпросника относно данните за регистрацията на превозните средства.

               (6)

               Словения е осъществила успешно пилотно изпитване с Нидерландия с цел оценяване на резултатите от въпросника относно данните за регистрацията на превозните средства.

               (7)

               Беше проведено посещение за оценка в Словения и белгийско-нидерландският екип за оценка изготви доклад относно това посещение, който беше предаден на съответната работна група на Съвета с цел оценяване на резултатите от въпросника относно данните за регистрацията на превозните средства.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизирано търсене на данни за регистрацията на превозните средства Словения изпълни изцяло общите разпоредби за защита на данните от глава 6 от Решение 2008/615/ПВР и има право да получава и предоставя лични данни съгласно член 12 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 28 юни 2011 година.

            За Съвета

            Председател

         FAZEKAS S.

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2009/208/ЕО: Решение на Европейския парламент от 22 април 2008 година относно приключването на сметките на Европейския център за мониторинг на наркотици и наркомании за финансовата 2006 година

text:
               31.3.2009

               BG

               Официален вестник на Европейския съюз

               L 88/141

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейския център за мониторинг на наркотици и наркомании за финансовата 2006 година
   (2009/208/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за мониторинг на наркотици и наркомании за финансовата 2006 година (1),
   като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0116/2008),

               1.

               Отбелязва, че окончателните годишни отчети на Европейския център за мониторинг на наркотици и наркомании са приложени към доклада на Сметната палата;

               2.

               Одобрява приключването на сметките на Европейския център за мониторинг на наркотици и наркомании за финансовата 2006 година;

               3.

               Възлага на своя председател да предаде настоящото решение съответно на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 67.

      (2)  ОВ C 309, 19.12.2007 г., стр. 128.

      (3)  ОВ L 248, 16.9.2002 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.


title: 2011/585/ЕС: Решение на Европейския парламент от 10 май 2011 година относно приключването на сметките на Европейската агенция по лекарствата за финансовата 2009 година

text:
               27.9.2011

               BG

               Официален вестник на Европейския съюз

               L 250/180

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската агенция по лекарствата за финансовата 2009 година
   (2011/585/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2009 година,

               —

               като взе предвид доклада на Сметната палата относно окончателните годишни отчети на Европейската агенция по лекарствата за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 726/2004 на Европейския парламент и на Съвета (3) за създаване на Европейска агенция по лекарствата, и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0153/2011),

               1.

               Отлага приключването на сметките на Европейската агенция по лекарствата за финансовата 2009 година.

               2.

               Възлага на своя председател да предаде настоящото решение на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 28.

      (2)  ОВ L 248, 16.9.2002 г., стр. 1.

      (3)  ОВ L 136, 30.4.2004 г., стр. 1.

      (4)  ОВ L 357, 31.12.2002 г., стр. 72.


title: 2013/152/ЕС: Решение на Съвета от 21 март 2013 година за започване на автоматизиран обмен на данни по отношение на ДНК данни в Малта

text:
               26.3.2013

               BG

               Официален вестник на Европейския съюз

               L 86/20

         РЕШЕНИЕ НА СЪВЕТА
   от 21 март 2013 година
   за започване на автоматизиран обмен на данни по отношение на ДНК данни в Малта
   (2013/152/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите членки са изпълнили разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя въз основа на въпросник. По отношение на автоматизирания обмен на данни по глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Малта е информирала Генералния секретариат на Съвета за националните файлове с ДНК анализи, към които се прилагат членове 2 — 6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (6)

               Малта е попълнила въпросника относно защитата на данни, както и въпросника относно обмена на ДНК данни.

               (7)

               Малта е осъществила успешно пилотно изпитване с Австрия.

               (8)

               Проведено е посещение за оценка в Малта, като екипът за оценка от Австрия е изготвил доклад за посещението и го е предал на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Малта е изпълнила изцяло общите разпоредби за защита на данните на глава 6 от Решение 2008/615/ПВР и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 21 март 2013 година.

            За Съвета

            Председател

         P. HOGAN

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2007/142/ЕОРешение на Комисията от 28 февруари 2007 година за създаване на ветеринарен екип за извънредни ситуации на Общността, който да съдейства на Комисията в подпомагането на държавите-членки и трети страни във ветеринарни области, отнасящи се до определени болести по животните

text:
               1.3.2007

               BG

               Официален вестник на Европейския съюз

               L 62/27

      РЕШЕНИЕ НА КОМИСИЯТА

   от 28 февруари 2007 година
   за създаване на ветеринарен екип за извънредни ситуации на Общността, който да съдейства на Комисията в подпомагането на държавите-членки и трети страни във ветеринарни области, отнасящи се до определени болести по животните
   (2007/142/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид че:

               (1)

               При появата или съмнението за поява на определени болести по животните Комисията се задължава да оказва помощ на държавите-членки и на трети страни посредством висококачествени експертни познания в областта на ветеринарната епидемиология. Въпросът за наличността на ветеринарни експертни познания бе повдигнат и в рамките на Съвета по въпросите на земеделието и рибарството.

               (2)

               Своевременната наличност на солидни технически експертни познания във ветеринарната област дава възможност на Комисията да осъществява задълженията си, преди всичко при избухването на епидемии от въпросните болести по животните.

               (3)

               Предоставянето на експертни познания и подкрепа се осъществява по-ефективно посредством екип от специалисти, като например ветеринарен екип за извънредни ситуации на Общността, чиито членове са на разположение на Комисията при повикване. Такъв екип следва да бъде създаден и ролята и задачите му трябва да се определят.

               (4)

               С цел предоставяне на Комисията на необходимата ветеринарна техническа помощ членовете на ветеринарния екип за извънредни ситуации на Общността могат да бъдат изпратени в съответните държавите-членки или трети страни. В този случай членовете на екипа трябва да действат в сътрудничество с компетентните органи на съответните държави-членки или трети страни.

               (5)

               Ветеринарният екип за извънредни ситуации на Общността в зависимост от случая трябва да работи в тясно сътрудничество с други международни експертни групи като Европейския център за предпазване и контрол на болестите (ECDC), Световната организация за здраве на животните (ОЕI), Организацията на ООН по прехраната и земеделието (ФAO) и Световната здравна организация (СЗО), за да се осигури възможно най-ефективното използване на наличните експертни познания.

         РЕШИ:
   Член 1
   1.   Създава се ветеринарен екип за извънредни ситуации на Общността, състоящ се от специалисти (наричан по-долу „екипът“), с цел ветеринарно-техническо съдействие по отношение на мерките за борба с подлежащите на обявяване болести, изброени в приложение I към Директива 82/894/ЕЕС на Съвета (1) (наричани по-долу „болестите“).
   2.   Членовете на екипа се определят измежду експерти в областта на ветеринарната епидемиология, вирусологията, дивата фауна, управлението на програмите за ликвидиране на болести, лабораторната диагностика, организацията на ветеринарните служби и регулативната рамка, обмяната на информация за риска, управлението и всички останали области, касаещи контрола на болестите по животните.
   Член 2
   1.   Екипът съдейства на Комисията по технически ветеринарни въпроси, свързани с мерките за контрол на болестите по животните, които трябва да бъдат предприети при поява или при съмнение за поява на болестите.
   Това съдействие включва по-специално:

               a)

               съдействие на място по научни и технически въпроси и въпроси на управлението във връзка с наблюдението, контрола, борбата и ликвидирането на болестите в тясно сътрудничество с компетентните органи на държавите-членки или на трети страни, в които има поява на болестта или съмнение за такава;

               б)

               специализирани научни съвети за подходящи методи за диагностика и епидемиологични изследвания при съгласуване със съответната референтна лаборатория на Общността, посочена в приложение VII към Регламент (EC) № 882/2004 (2), и с други референтни лаборатории, в зависимост от случая;

               в)

               специализирана помощ при съгласуването между ветеринарните служби на държавите-членки и на трети страни и със съответната референтната лаборатория на Общността, посочена в приложение VII към Регламент (EC) № 882/2004 и с други референтни лаборатории, в зависимост от случая.

         2.   Комисията може да публикува на интернет страницата си обобщен доклад за дейността на екипа и всяко заключение или работен документ, произтичащи от тази дейност.
   Член 3
   1.   Не по-късно от 1 юни всяка година, а първия път — не по-късно от 30 дни след публикуването на настоящото решение в Официален вестник на Европейския съюз, държавите-членки предоставят на Комисията списъка с експерти, които предлагат за членове на екипа за следващата календарна година.
   По този повод държавите-членки предоставят всички сведения относно професионалния профил и сферата на компетентност на всеки предложен експерт.
   2.   Членовете на екипа се назначават от Комисията измежду предложените от държавите-членки експерти.
   Всяка година, не по-късно от 1 ноември, Комисията предоставя на държавите-членки актуализирания списък с членове на екипа в рамките на Постоянния комитет по хранителната верига и здравето на животните.
   Комисията публикува на интернет страницата си този актуализиран списък.
   Имената на членовете се записват, обработват и публикуват в съответствие с Регламент (EО) № 45/2001 на Европейския парламент и на Съвета (3).
   Членовете, които вече не са в състояние да участват ефективно в дейността на екипа или подадат оставка или не спазват правилата, изложени в член 4 от настоящото решение или в член 287 от Договора за създаване на Европейската общност, могат да бъдат заменени.
   Член 4
   Екипът спазва процедурния правилник, създаден от службите на Комисията въз основа на стандартния процедурен правилник за експертни групи.
   Този процедурен правилник се публикува на интернет страницата на Комисията.
   Член 5
   Членовете на екипа:

               a)

               са на разположение на Комисията при повикване, по всяко време и в най-кратък срок;

               б)

               не разгласяват информация, която са получили вследствие от работата на екипа, когато бъдат уведомени, че тази информация е поверителна.

         Член 6
   Съгласно приложението към настоящото решение членовете на екипа имат право на обезщетение за участието си в дейността на екипа на място и за заемането на длъжностите „ръководител на екипа“ или „докладчик“ по определена тема в рамките на дадена мисия.
   Комисията възстановява пътните и дневни разходи съгласно правилата за възстановяване на пътни, дневни и други разходи за външни експерти на отдел „Експерти“ към Службата за управление и плащане по индивидуални права на Европейската комисия.

      Съставено в Брюксел на 28 февруари 2007 година.

            За Комисията

         Markos KYPRIANOU

            Член на Комисията

      (1)  OВ L 378, 31.12.1982 г., стр. 58.

      (2)  ОВ L 165, 30.4.2004 г., стр. 1.

      (3)  ОВ L 8, 12.1.2001 г., стр. 1.

      ПРИЛОЖЕНИЕ
      ОБЕЗЩЕТЕНИЯ
      Членовете на екипа имат право на обезщетение за участието си в дейността на екипа, както следва:

                  За участие в дейността на екипа на място:

                              —

                              300 EUR за всеки пълен работен ден или 150 EUR за полудневно участие или за участие във външно заседание, свързано с работата на екипа.

                  За изпълнение на длъжностите „ръководител на екип“ или „докладчик“ при дейности, за които е нужен най-малко един работен ден и за които Комисията е дала предварителното си писмено съгласие:

                              —

                              300 EUR.


title: Решение (ЕС) 2015/716 на Европейската централна банка от 12 февруари 2015 година за изменение на Решение ЕЦБ/2004/2 за приемане на Процедурния правилник на Европейската централна банка (EЦБ/2015/8)

text:
               5.5.2015

               BG

               Официален вестник на Европейския съюз

               L 114/11

         РЕШЕНИЕ (ЕС) 2015/716 НА ЕВРОПЕЙСКАТА ЦЕНТРАЛНА БАНКА
   от 12 февруари 2015 година
   за изменение на Решение ЕЦБ/2004/2 за приемане на Процедурния правилник на Европейската централна банка (EЦБ/2015/8)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 12.3 от него,
   като има предвид, че:

               (1)

               С оглед на специфичните изисквания на процедурата при липса на възражения съгласно член 26, параграф 8 от Регламент (ЕС) № 1024/2013 на Съвета (1) е уместно да бъдат изменени правилата, които уреждат процеса за вземане на решения от Управителния съвет чрез писмена процедура, предвиден в членове 13ж, 13з и 13и от Процедурния правилник на Европейската централна банка.

               (2)

               Във връзка с писмената процедура в приложното поле на членове 13ж, 13з и 13и от Процедурния правилник на Европейската централна банка и съобразно установените там конкретни срокове е уместно да се определи максимален срок от пет работни дни, в който членовете на Управителния съвет да се запознаят с въпроса, за да могат да постигнат съгласие по възможните възражения, включително и писменото обяснение, срещу проекта на решение в срок не по-дълъг от десет работни дни в съответствие с член 26, параграф 8 от Регламент (ЕС) № 1024/2013.

               (3)

               Съгласно член 10.2 от Устава на ЕСЦБ членовете на Управителния съвет упражняват правото си на глас лично. Това е важен елемент от независимостта на членовете на Управителния съвет, тъй като те са членове по право и не могат да бъдат замествани от друго лице при гласуване освен ако членът не може да присъства на заседание на Управителния съвет за продължителен период по смисъла на член 10.2 от Устава на ЕСЦБ. Не е необходимо подаденият глас или бележките по същество на член на Управителния съвет, които впоследствие се предават по електронен път в рамките на процеса на вземане на решения от Управителния съвет чрез писмена процедура, да бъдат съпроводени от саморъчния подпис на съответния член на Управителния съвет. Това е съобразено с изискванията съгласно член 10.2 от Устава на ЕСЦБ.

               (4)

               В случаите, когато електронното гласуване или предоставяне на бележки от член на Управителния съвет не е възможно, той може изрично да упълномощи друго лице да подпише подадения глас или бележките по същество. Подписът на упълномощеното лице само потвърждава подадения глас или бележките на съответния член на Управителния съвет.

               (5)

               Решение ЕЦБ/2004/2 (2) следва да бъде изменено, за да бъдат взети предвид тези промени,

         ПРИЕ НАСТОЯЩОТО РЕШЕНИЕ:
   Член 1
   Изменение на Процедурния правилник на Европейската централна банка
   Решение ЕЦБ/2004/2 се изменя, както следва:

               1.

               Член 4.7 се заменя със следното:
               „С изключение на изрично предвиденото в член 4.8, решения могат да се вземат и чрез писмена процедура освен ако поне трима от членовете на Управителния съвет не възразят. Писмената процедура изисква: i) по правило не по-малко от пет работни дни за запознаване с въпроса от всеки член на Управителния съвет; ii) изричното или мълчаливото лично одобрение на всеки член на Управителния съвет (или на неговия заместник в съответствие с член 4.4); и iii) отбелязване на решението в протокола от следващото заседание на Управителния съвет. Решенията, които се вземат чрез писмена процедура, се одобряват от членовете на Управителния съвет с право на глас по време на одобряването.“

               2.

               В член 4 се добавят следните параграфи:

                           „4.8.

                           Решенията в приложното поле на членове 13ж, 13з и 13и могат да се вземат и чрез писмена процедура освен ако поне петима от членовете на Управителния съвет не възразят. За писмената процедура са необходими най-много пет, а в случая на член 13з — два работни дни, за да се запознае с въпроса всеки член на Управителния съвет.

                           4.9.

                           Във връзка с писмените процедури всеки член на Управителния съвет (или неговият заместник съгласно член 4.4) може изрично да упълномощи друго лице да подпише подадения от него глас или бележките по същество според това, което е одобрено лично от тях.“

         Член 2
   Влизане в сила
   Настоящото решение влиза в сила в деня на приемането му.

      Съставено във Франкфурт на Майн на 12 февруари 2015 година.

            Председател на ЕЦБ

         Mario DRAGHI

      (1)  Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).

      (2)  Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (ОВ L 80, 18.3.2004 г., стр. 33).


title: 2012/657/ЕС: Решение на Съвета от 22 октомври 2012 година за назначаване на член и заместник-член от Австрия в Комитета на регионите

text:
               24.10.2012

               BG

               Официален вестник на Европейския съюз

               L 294/8

         РЕШЕНИЕ НА СЪВЕТА
   от 22 октомври 2012 година
   за назначаване на член и заместник-член от Австрия в Комитета на регионите
   (2012/657/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Markus LINHART се освободи едно място за член на Комитета на регионите.

               (3)

               След назначаването на г-н Hannes WENINGER за член на Комитета на регионите ще се освободи едно място за заместник-член,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Hannes WENINGER, Geschäftsführender Gemeinderat und Abgeordneter zum Nationalrat

                     както и

               б)

               за заместник-член:

                           —

                           г-н Markus LINHART, Bürgermeister.

         Член 2
   Настоящото решение влиза в сила в деня на приемането му.

      Съставено в Люксембург на 22 октомври 2012 година.

            За Съвета

            Председател

         S. ALETRARIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2012/553/ЕС, Евратом: Решение на Европейския парламент от 10 май 2012 година относно приключването на сметките във връзка с изпълнението на общия бюджет на Европейския съюз за финансовата 2010 година, раздел III — Комисия

text:
               17.10.2012

               BG

               Официален вестник на Европейския съюз

               L 286/98

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките във връзка с изпълнението на общия бюджет на Европейския съюз за финансовата 2010 година, раздел III — Комисия
   (2012/553/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 годин (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0256/2011) (2),

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2009 година (COM(2011) 736) и работните документи на службите на Комисията, придружаващи същия доклад (SEC(2011) 1350 и SEC(2011) 1351),

               —

               като взе предвид съобщението на Комисията от 1 юни 2011 г., озаглавено „Обобщение на резултатите от управлението на Комисията за 2010 г.“ (COM(2011) 323),

               —

               като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2010 година (COM(2011) 643) и работния документ на службите на Комисията, придружаващ този доклад (SEC(2011) 1189),

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3), и специалните доклади на Сметната палата,

               —

               като взе предвид декларацията за достоверност относно надеждността и точността на отчетите (4), както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз за финансовата 2010 година,

               —

               като взе предвид препоръката на Съвета от 21 февруари 2012 г. относно освобождаването на Комисията от отговорност във връзка с изпълнението на общия бюджет на Европейския съюз за финансовата 2010 година (06081/1/2012 – C7-0053/2012), и като отбелязва, че Обединеното кралство, Нидерландия и Швеция за първи път отказаха да препоръчат освобождаването от отговорност във връзка с изпълнението на бюджета,

               —

               като взе предвид препоръката на Съвета от 21 февруари 2012 г. относно освобождаването на изпълнителните агенции от отговорност във връзка с изпълнението на бюджета за финансовата 2010 година (06084/2012 – C7-0052/2012),

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграфи 2 и 3 от него,

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0098/2012),

               A.

               като има предвид, че съгласно член 318 от Договора за функционирането на Европейския съюз Комисията представя сметките, свързани с изпълнението на бюджета, както и финансов отчет на активите и пасивите на Съюза,

               1.

               Одобрява приключването на сметките във връзка с изпълнението на общия бюджет на Европейския съюз за финансовата 2010 година.

               2.

               Представя своите забележки в резолюцията, която представлява неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел III – Комисия и изпълнителни агенции, и в своята резолюция от 10 май 2012 г. относно специалните доклади на Европейската сметна палата в рамките на освобождаването на Комисията от отговорност във връзка с изпълнението на бюджета за 2010 г. (7).

               3.

               Възлага на своя председател да предаде настоящото решение на Съвета, Комисията, Съда на Европейския съюз, Сметната палата и Европейската инвестиционна банка и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  Приети текстове, P7_TA(2012)0154 (вж. страница 68 от настоящия брой на Официален вестник).


title: 2008/79/ЕО, Евратом: Решение на Съвета от 20 декември 2007 година за изменение на протокола относно статута на Съда на Европейските общности

text:
               29.1.2008

               BG

               Официален вестник на Европейския съюз

               L 24/42

      РЕШЕНИЕ НА СЪВЕТА

   от 20 декември 2007 година
   за изменение на протокола относно статута на Съда на Европейските общности
   (2008/79/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 245, втора алинея от него,
   като взе предвид Договора за създаване на Европейската общност за атомна енергия, и по-специално член 160, втора алинея от него,
   като взе предвид искането на Съда от 11 юли 2007 г.,
   като взе предвид становището на Комисията от 20 ноември 2007 г.,
   като взе предвид становището на Европейския парламент от 29 ноември 2007 г.,
   като има предвид, че:
   Следва да се предвиди възможност за дерогация от някои процесуални разпоредби на протокола относно статута на Съда при въвеждане на спешно производство по отношение на преюдициални запитвания, свързани с пространството на свобода, сигурност и правосъдие, като, от съображения за систематичност, в разпоредбата, допускаща тези дерогации, следва да се уреди и бързото производство, предвидено в процедурния правилник на Съда,
   РЕШИ:
   Член 1
   В Протокола относно статута на Съда на Европейските общности след член 23 се създава следният член:

      „Член 23а
      В процедурния правилник може да бъде предвидено бързо производство, а във връзка с преюдициални запитвания, свързани с пространството на свобода, сигурност и правосъдие — и спешно производство.
      Тези производства могат да предвиждат по-кратък срок за представяне на изявления по делото или писмени бележки от срока, предвиден в член 23, и — чрез дерогация от член 20, четвърта алинея — да няма заключения на генералния адвокат.
      Спешното производство може освен това да предвижда ограничаване на страните и другите заинтересовани лица, посочени в член 23, имащи право да представят изявления по делото или писмени бележки, и при особено спешни случаи — пропускане на писмената фаза на производството“.

   Член 2
   Настоящото решение влиза в сила на първия ден от втория месец след публикуването му в Официален вестник на Европейския съюз.

      Съставено в Брюксел на 20 декември 2007 година.

            За Съвета

            Председател

         F. NUNES CORREIA